钦定古今图书集成/明伦汇编/氏族典/第348卷 > 周延
## 钦定古今图书集成/明伦汇编/氏族典/第348卷 > 周延

按《明外史周延传》：“延字南乔，吉水人。嘉靖二年进士。
除潜江知县，改新会，擢兵科给事中。时议王守仁罪，
延抗疏为讼，坐谪太仓州判官。历南京吏部郎中，出
为广东参政，三迁广东左布政使，以右副都御史巡
抚应天，进兵部右侍郎，提督两广军务。召为刑部左侍郎，历南京右都御史，吏、兵二部尚书。三十四年，召”
为左都御史。延颜面寒峭，砥节奉公。权臣盗柄政以
贿成，延未尝有染。然居台端七年，无谏诤名。卒官。谥
简肃。